पाक के F-16 को गिराने वाले पहले IAF पायलट अभिनंदन ने डॉक्टरों से कहा- जल्द कॉकपिट में लौटकर विमान उड़ाना है  
सेना के अस्पताल में चल रहा है इलाज
पाकिस्तान का F-16 जेट गिराया था
शुक्रवार को लौटे थे वतन
एक सैन्य अधिकारी ने कहा, ‘यह कोशिश है कि वह शीघ्र ही कॉकपिट में लौटें.' अधिकारियों ने कहा कि पाकिस्तान में उत्पीड़न से गुजरने के बावजूद उनका जज्बा काफी ऊंचा है. वह शुक्रवार को रात करीब पौने बारह बजे वायुसेना की उड़ान से राजधानी लौटे थे. उससे करीब ढाई घंटे पहले वह अटारी वाघा सीमा से भारत में पहुंचे थे. पकड़े जाने के बाद वर्धमान ने बिल्कुल प्रतिकूल परिस्थितियों से निपटने में साहस और शालीनता का परिचय दिया था जिसकी नेताओं, रणनीतिक विशेषज्ञों और पूर्व सैनिकों ने प्रशंसा की थी.    
रक्षा मंत्री निर्मला सीतारमण और वायुसेना प्रमुख एयरचीफ मार्शल बी एस धनोआ ने शनिवार को वर्धमान से अलग-अलग भेंट की थी. उस दौरान वर्धमान ने पाकिस्तान में हिरासत के दौरान मानसिक उत्पीड़न के बारे में बताया. रक्षामंत्री ने उनके साहस की प्रशंसा की और कहा कि राष्ट्र उनकी निस्वार्थ सेवा के प्रति आभारी है.